CELEX: C2007/223/16
Language: et
Date: 2007-09-22 00:00:00
Title: Kohtuasi T-31/07 R: Esimese Astme Kohtu presidendi 19. juuli 2007 . aasta määrus — Du Pont de Nemours (Prantsusmaa) jt versus komisjon (Ajutiste meetmete kohaldamine — Kohaldamise peatamise taotlus — Direktiiv 91/414/EMÜ — Vastuvõetavus — Fumus boni iuris — Kiireloomulisus — Huvide kaalumine)

22.9.2007   
            
            
               ET
            
            
               Euroopa Liidu Teataja
            
            
               C 223/11
            
         Esimese Astme Kohtu presidendi 19. juuli 2007. aasta määrus — Du Pont de Nemours (Prantsusmaa) jt versus komisjon
   (Kohtuasi T-31/07 R)
   (Ajutiste meetmete kohaldamine - Kohaldamise peatamise taotlus - Direktiiv 91/414/EMÜ - Vastuvõetavus - Fumus boni iuris - Kiireloomulisus - Huvide kaalumine)
   (2007/C 223/16)
   Kohtumenetluse keel: inglise
   Pooled
   
      Hagejad: Du Pont de Nemours (Prantsusmaa) SAS (Puteaux, Prantsusmaa); Du Pont Portugal — Serviços, Sociedada Unipessoal Lda (Lissabon, Portugal); Du Pont Ibérica SL (Barcelona, Hispaania); Du Pont de Nemours (Belgium) BVBA (Mechelen, Belgia); Du Pont de Nemours Italiana Srl (Milano, Itaalia); Du Pont de Nemours (Nederland) BV (Dordrecht, Madalmaad); Du Pont de Nemours (Deutchland) GmbH (Bad Homburg vor der Höhe, Saksamaa); Du Pont CZ s.r.o. (Praha, Tšehhi Vabariik) Magyarország Kereskedelmi kft (Budaors, Ungari); Du Pont Poland sp. z o.o. (Varssavi, Poola); Du Pont Romania Srl (Bukarest, Rumeenia); Du Pont (UK) Ltd (Herts, Ühendkuningriik); Dy-Pont Agkro Ellas AE (Halandri, Kreeka); Du Pont International Operations SARL (Grand Saconnex, Šveits); ja Du Pont Solutions (Prantsusmaa) SAS (Puteaux, Prantsusmaa) (esindajad: advokaadid D. Waelbroeck ja N. Rampal)
   
      Kostja: Euroopa Ühenduste Komisjon (esindajad: L. Parpala y B. Doherty)
   Kohtuasja ese
   Nõue peatada komisjoni 11. detsembri 2006. aasta direktiivi 2006/133/EÜ, millega muudetakse nõukogu direktiivi 91/414/EMÜ, teatud sätete kohaldamine selleks, et lisada toimeainete hulka flusilasool (ELT L 349, lk 27).
   Määruse resolutiivosa
   
               1.
            
            
               Peatada kuni põhikohtuasjas tehtava kohtuotsuse kuulutamise kuupäevani flusilasooli nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta I lisasse kandmise lõppkuupäeva kohaldamine, mis on komisjoni 11. detsembri 2006. aasta direktiivi 2006/133/EÜ (millega muudetakse nõukogu direktiivi 91/414 selleks, et lisada toimeainete hulka flusilasool) lisa kohaselt määratud 30. juuniks 2008.
            
         
               2.
            
            
               Peatada kuni põhikohtuasjas tehtava kohtuotsuse kuulutamise kuupäevani selle kuupäeva kohaldamine, enne mida on liikmesriigid kohustatud flusilasooli sisaldavate toodete load pärast nende uut läbivaatamist vajadusel muutma või tühistama — mis on direktiivi 2006/133 artikli 3 lõike 2 teise lõiguga määratud 30. juuniks 2008.
            
         
               3.
            
            
               Peatada kuni põhikohtuasjas tehtava kohtuotsuse kuulutamise kuupäevani direktiivi 2006/133 lisa erisätete A-osas sisalduvate nende piirangute kohaldamine, mis puudutavad liike, mille osas võivad liikmesriigid lubada flusilasooli kasutamist, st teraviljad (välja arvatud riis), mais, rapsiseeme ja suhkrupeet.
            
         
               4.
            
            
               Kohtukulude kandmine otsustatakse edaspidi.